Fleet Foxes

Fleet Foxes er et amerikansk Indie band fra Seattle som spiller folkrock. Bandets debutalbum ble utgitt i 2008 til gode kritikker på plateselskapet SubPop og Bella Union.

Kvintetten, som bestod av Robin Pecknold, Skyler Skjelset, Casey Wescott, Nicholas Peterson og Bryn Lumsden, beskriver musikken deres som "barokk harmonisk popjam". De har spilt store arenaer som Bumbershoot Music Festival i Seattle, Washington, South by Southwest musikkfestival i Austin, Texas, Sasquatch! Musikkfestival på Gorge Amphitheatre, Pitchfork Music Festival i Chicago, Illinois i 2008.

Fleet Foxes begynte sin vårturné med bandet Blitzen Trapper i februar 2008. Deres første album, Fleet Foxes, ble gitt ut 3. juni 2008. Det fikk fire stjerner og ble sammenlignet i Rolling Stone med Beach Boys, Band of Horses, Animal Collective og Crosby, Stills & Nash (og Young) og fikk 9,0 av 10 i en anmeldelse av Pitchfork. I desember ble albumet til Fleet Foxes nummer én på Sonic magazine sin årets beste liste.

Bassisten Bryn Lumsden var byttet ut med Craig Curran som i 2008 ble byttet ut med Christian Wargo og i 2010 ble også Morgan Henderson med i bandet. Albumet, Helplessness Blues, ble utgitt i 2011, tittelsporet ble gitt ut som gratis nedlasting. I 2012 ble albumet nominert til Grammy Awards som beste folk-album. Trommeslageren Nicholas Peterson hadde forlatt bandet i 2008 og var blitt erstattet av Josh Tillman. Tillman sluttet i 2012 og etter det har bandet ikke hatt noen fast trommeslager, men Matt Barrick har spilt med bandet på turneer i 2017-2018 og Christopher Icasiano har turnert med dem fra 2022.

I desember 2016 la Pecknold ut et bilde på Instagram-kontoen sin som viste fire album av Fleet Foxes i iTunes-biblioteket hans: det første studioalbumet Fleet Foxes; Sun Giant EP; det andre studioalbumet Helplessness Blues; og et ukjent tredje album med tittelen "Ylajali". Dette førte til spekulasjoner om at bandets tredje album ville bli oppkalt etter karakteren fra Knut Hamsuns roman Sult. Men når albumet ble utgitt i 2017 hadde det tittelen Crack-Up. Nok et album ble utgitt i 2020, Shore, som fikk god kritikk og ble nominert til årets beste alternative album av Grammy Awards 2022. Fleet Foxes har også gitt ut konsert albumet A Very Lonely Solstice i 2021.

Medlemmer
Robin Pecknold, sang og gitar
Skyler Skjelset, gitar og mandolin
Casey Wescott, keyboard og mandolin
Christian Wargo, bass
Morgan Henderson, bass, blåseinstrumenter, fiolin, perkusjon

Diskografi
Album
Fleet Foxes (2008)
Helplessness Blues (2011)
Crack-Up (2017)
Shore (2020)

 EP 
Fleet Foxes (2006)
Sun Giant EP (2008)

 Konsert album 

 A Very Lonely Solstice (2021)

Referanser

Eksterne lenker




 Fleet Foxes hos MySpace
 Nettside hos plateselskapet SubPop

Kategori:Musikkgrupper fra USA
Kategori:Folkrockgrupper